Swys word hoofafrigter na Ackers se vertrekDie oue en die nuwe … Johan Ackermann en Swys de Bruin, wat as hoofafrigter by die Leeus en Lions sal oorneem. (Foto Twitter) Die vrees dat die Lions en Goue Leeus se hulpafrigter Swys de Bruin ook nuwe weivelde oorweeg en saam met Johan Ackermann vir die Leeus Rugby-maatskappy verlore sou wees, is Dinsdag besweer. Die Leeus het bekend gemaak dat De Bruin as hoofafrigter aangestel is en na afloop van die Superreeks by Ackermann oorneem Daar is bespiegel dat De Bruin ook sou of wou padgee, en name van ander Superafrigters is genoem wat glo gunstelinge was om by Ackermann oor te neem. Rudolf Straeuli, hoofbeampte van die Leeus Rugby-maatskappy, het in die mediaverklaring gesê dat die aanstelling kontinuïteit en stabiliteit in die hand sal werk by al die spanne in die onderskeie kompetisies waarby die Lions enm leeus betrokke is. De Bruin het op sy beurt gesê hy is dankbaar vir die geleentheid wat aan hom gegun word en dat hy na die uitdaging uitsien. “Nou fokus ons egter oop die veldtog in die 2017-Superseisoen.” ♦ Daar was verdere goeie nuus uit die Lionskamp. Die franchise verloor min spelers, en die onderstaande groep van die gekontrakteerdes en dié wat hulle kontrakte hernieu het, is aangekondig. Dit sal voortgesette groei en kontinuïteit vir die span verseker. Gekontrakteerdes – Warren Whiteley, Kwagga Smith, Andries Coetzee, Andries Ferreira (hernieu), Anthony Volmink, Aphiwe Dyantyi, Corné Fourie, Courtnall Skosan (hernieu), Cyle Brink, Dillon Smit (hernieu), Dylan Smith, Elton Jantjies, Franco Mostert, Harold Vorster, Howard Mnisi, Jaco Kriel, Jaco van der Walt (hernieu), Jacques van Rooyen (hernieu), Johannes Jonker, Justin Ackerman (hernieu), Lionel Mapoe (hernieu), Lourens Erasmus, Malcolm Marx (hernieu), Marvin Orie, Robbie Coetzee, Rohan Janse van Rensburg, Ross Cronjé, Ruan Ackermann, Ruan Combrinck, Ruan Dreyer, Shaun Reynolds, Sti Sithole, Sylvian Mahuza (hernieu).